|  |
| --- |
| **Projektas** |
| **PLUNGĖS RAJONO SAVIVALDYBĖS TARYBA** |
| **SPRENDIMAS** |
| **DĖL PLUNGĖS RAJONO SAVIVALDYBĖS VIEŠOSIOS BIBLIOTEKOS IR JOS STRUKTŪRINIŲ TERITORINIŲ PADALINIŲ 2020–2022 METŲ BEI PLUNGĖS RAJONO SAVIVALDYBĖS KULTŪROS CENTRŲ IR JŲ SKYRIŲ 2020–2021 METŲ PERTVARKŲ PRIEMONIŲ PLANŲ PATVIRTINIMO** |
| 2020 m. liepos 30 d. Nr. T1-Plungė |

Vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos kultūros centrų įstatymo 5 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalimi, Bibliotekos valdymo tobulinimo rekomendacijomis, patvirtintomis Lietuvos Respublikos kultūros ministro 2016 m. birželio 22 d. įsakymu Nr. ĮV-536 „Dėl bibliotekos valdymo rekomendacijų patvirtinimo“ ir atsižvelgdama į darbo grupės Plungės rajono savivaldybės kultūros įstaigų tinklo optimizavimui parengti 2020 m. sausio 29 d. protokolą Nr. LK-17 ir 2020 m. birželio 8 d. protokolą Nr. LK-154, Plungės rajono savivaldybės taryba n u s p r e n d ž i a :

1. Patvirtinti Plungės rajono savivaldybės viešosios bibliotekos ir jos struktūrinių teritorinių padalinių 2020–2022 metų bei Plungės rajono savivaldybės kultūros centrų ir jų skyrių 2020–2021 metų pertvarkų priemonių planus (pridedama).
2. Nustatyti, kad esant būtinybei kiekvienais kalendoriniais metais, Plungės rajono savivaldybės viešosios bibliotekos ir jos struktūrinių teritorinių padalinių 2020–2022 metų bei Plungės rajono savivaldybės kultūros centrų ir jų skyrių 2020–2021 metų pertvarkų priemonių planai gali būti koreguojami atsižvelgiant į rajono demografinę, ekonominę ir socialinę situaciją.

Savivaldybės meras

SUDERINTA:

Administracijos direktorius Mindaugas Kaunas

Švietimo, kultūros ir sporto skyriaus vedėjo pavaduotoja,

pavaduojanti Skyriaus vedėją Vitalija Pociutė

Juridinio ir personalo administravimo skyriaus vedėjas Vytautas Tumas

Kalbos tvarkytoja Aušra Dirvonskienė

Sprendimą rengė Švietimo, kultūros ir sporto skyriaus vedėjo pavaduotoja

 Vida Saukalienė, 73117

**ŠVIETIMO, KULTŪROS IR SPORTO SKYRIUS**

**AIŠKINAMASIS RAŠTAS**

**PRIE SPRENDIMO PROJEKTO**

**„DĖL PLUNGĖS RAJONO SAVIVALDYBĖS VIEŠOSIOS BIBLIOTEKOS IR JOS STRUKTŪRINIŲ TERITORINIŲ PADALINIŲ 2020–2022 METŲ BEI PLUNGĖS RAJONO SAVIVALDYBĖS KULTŪROS CENTRŲ IR JŲ SKYRIŲ 2020–2021 METŲ PERTVARKŲ PRIEMONIŲ PLANŲ PATVIRTINIMO“**

2020 m. birželio 9 d.

Plungė

**1. Parengto teisės akto projekto tikslai ir uždaviniai.** Sprendimo projekto tikslas – patvirtinti Plungės rajono savivaldybės viešosios bibliotekos ir jos struktūrinių teritorinių padalinių 2020 – 2022 metų bei Plungės rajono savivaldybės kultūros centrų ir jų skyrių 2020-2021 metų pertvarkų priemonių planus (pridedama).

**2. Teisės akto projekto esmė, rengimo priežastys ir motyvai.** Sprendimo projektas parengtas, vadovaujantis Lietuvos Respublikos vietos savivaldos įstatymo 16 straipsnio 2 dalies 21 punktu, Lietuvos Respublikos kultūros centrų įstatymo 5 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalimi, Bibliotekos valdymo tobulinimo rekomendacijomis, patvirtintomis Lietuvos Respublikos kultūros ministro 2016 m. birželio 22 d. įsakymu Nr. ĮV-536 „Dėl bibliotekos valdymo rekomendacijų patvirtinimo“ ir atsižvelgiant į darbo grupės Plungės rajono savivaldybės kultūros įstaigų tinklo optimizavimui parengti 2020 m. sausio 29 d. protokolą Nr. LK-17 ir 2020 m. birželio 8 d. protokolą Nr. LK-154.

Plungės rajono savivaldybė, siekdama efektyvinti (optimizuoti ar decentralizuoti) kultūros įstaigų veiklą, pirmiausia turėtų vadovautis LR teisės aktais, reglamentuojančiais minėtų įstaigų veiklą. Atsižvelgiant į tai, jog kultūros įstaigų reorganizavimas, steigimas yra savarankiška Savivaldybių funkcija, Plungės rajono savivaldybės tarybos Švietimo, kultūros ir sporto komitetas 2019 m. rugsėjo mėnesį vykusio posėdžio metu įpareigojo Plungės rajono savivaldybės administraciją sudaryti darbo grupę (toliau – Darbo grupė), kuri peržiūrėtų Plungės rajono kultūros įstaigų tinklą bei pateiktų galimus siūlymus jo pertvarkai. Prieš pradedant minėtos darbo grupės veiklą, buvo peržiūrėta Plungės rajono savivaldybės 2016-2024 metų kultūros strategija. Nors minėja strategija reikalauja korekcijų, svarstant galimą kultūros įstaigų tinklo pertvarką, buvo atsižvelgta į Strategijoje patvirtintus kultūros prioritetus, kultūros plėtros viziją, pagrindines plėtros kryptis. Plungės rajono savivaldybės administracijos Švietimo, kultūros ir sporto skyriaus iniciatyva, buvo atliktas tyrimas „Plungės rajono gyventojų apklausa apie kultūros poreikius“ (2018 m.), kuris taip pat yra svarbus, svarstant rajono kultūros įstaigų tinklo perspektyvas. Darbo grupė, rinkosi į tris posėdžius, kurių metu Plungės rajono savivaldybės kultūros centrų ir Plungės viešosios bibliotekos vadovai pristatė esamą situaciją rajone, pateikė savo įžvalgas, pasiūlymus bei aptarė Savivaldybės tarybai teikiamą įstaigų pertvarkymų priemonių planus.

Pokyčiai Viešosios bibliotekoje:

1. siūloma naikinti priemiestinius viešosios bibliotekos teritorinius struktūrinius padalinius: Nausodžio kaimo, Glaudžių kaimo, Karklėnų kaimo bibliotekas. Pagrindinis motyvas – jos nutolusios mažu atstumu nuo miesto bibliotekos. Minėtų skyrių išlaidos pagal 2019 metų faktą:

|  |  |  |  |
| --- | --- | --- | --- |
| **Padalinys** | **DU ir Sodros priskaitymai** | **Komunalinės išlaidos** |   |
| **Viso priskaičiuota priskaitymų suma** | Darbdavio SODRA mokestis neterminuotoms sutartims | Papildomas mokestis SODRA | Elektra (UAB ESO) | Elektra (UAB Ignitis) | Šiukšlės (UAB TRATC) | **Viso** |
| Karklėnų k. biblioteka | 5761,10 | 83,54 | 202,74 | 347,88 | 206,19 | 42,88 | **6644,33** |
| Varkalių k. biblioteka | 9897,52 | 141,21 |   |   |   |   | **10038,73** |
| Glaudžių k. biblioteka | 6648,89 | 96,39 | 17,07 |   |   | 50,46 | **6812,81** |
| Gegrėnų k. biblioteka | 12413,86 | 180,03 |   |   |   | 139,7 | **12733,59** |
|  | **34721,37** | **501,17** | 219,81 | 347,88 | 206,19 | 233,04 | **36229,46** |

2. Viešosios bibliotekos teritorinius struktūrinius padalinius: Alsėdžių, Platelių ir Kulių miestelių bibliotekas sujungti su gimnazijų bibliotekomis.

Pokyčiai Kultūros centruose:

1. Plungės rajono savivaldybės Šateikių, Kulių kultūros centruose naikinami skyriai, priskiriant Centrams aptarnaujančias teritorijas ir skyrių darbuotojus perkeliant į minėtus kultūros centrus.

2. Plungės rajono savivaldybės Žlibinų kultūros centre naikinami Babrungo ir Paukštakių skyriai, priskiriant Žlibinų kultūros centrui aptarnaujančias teritorijas ir skyrių darbuotojus perkeliant į Centrą.

3. Plungės rajono savivaldybės Žemaičių Kalvarijos kultūros centro Gintališkės skyrius naikinamas, priskiriant Žemaičių Kalvarijos kultūros centrui aptarnaujančias teritorijas ir skyriaus darbuotojus perkeliant į Centrą. Platelių ir Alsėdžių skyriai – nuo 2021 m. Žemaičių Kalvarijos kultūros centro filialai (iki šiol buvo skyriai).

 Įgyvendinus sprendimo projekte minimų įstaigų pertvarkos priemonių planą, **visas sutaupytas lėšas siūloma skirti minėtų įstaigų kultūros darbuotojų atlyginimams didinti bei įstaigų veiklos efektyvumui gerinti.**

**3. Lėšų poreikis (jeigu teisės aktui įgyvendinti reikalingos lėšos).** Šiam sprendimui įgyvendinti bus reikalingos papildomos lėšos viešosios bibliotekos 3 struktūrinių teritorinių padalinių (Alsėdžių, Platelių, Kulių) perkėlimui į mokyklas.

**4. Laukiami rezultatai.** Priėmus šį sprendimą, bus optimizuotas kultūros įstaigų tinklas, sudarytos sąlygos kultūros įstaigų teikiamų paslaugų bei veiklai gerinti.

**5. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.).

**6. Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Efektyvus biudžeto lėšų naudojimas* | *Nenumatoma* |
| *Socialinei aplinkai* | *Nenumatyta* | *Nenumatoma* |
| *Viešajam administravimui* | *Nenumatoma* | *Nenumatomas* |
| *Teisinei sistemai* | *Nenumatoma* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Nenumatoma* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Švietimo, kultūros ir sporto skyriaus vedėjo pavaduotoja Vida Saukalienė